CELEX: 31990D0638
Language: lt
Date: 659664000000
Title: 1990 m. lapkričio 27 d. Tarybos Sprendimas nustatantis Bendrijos gyvūnų tam tikrų ligų likvidavimo ir monitoringo kriterijus

Avis juridique important

|

31990D0638

Official Journal L 347 , 12/12/1990 P. 0027 - 0029 Finnish special edition: Chapter 3 Volume 35 P. 0188  Swedish special edition: Chapter 3 Volume 35 P. 0188 

TARYBOS SPRENDIMAS1990 m. lapkričio 27 d.nustatantis Bendrijos gyvūnų tam tikrų ligų likvidavimo ir monitoringo kriterijus(90/638/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį,atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje1, ypač į jos 24 straipsnio antrą dalį,atsižvelgdama į Komisijos pasiūlymą,kadangi Sprendimo 90/424/EEB 24 straipsnio 2 dalyje nurodoma, kad būtina nustatyti Bendrijos kriterijus, taikomus Bendrijos finansinėms priemonėms tam tikroms gyvūnų ligoms likviduoti ir kontroliuoti;kadangi minėti kriterijai turi užtikrinti finansinių priemonių veiksmingumą ir sudaryti sąlygas valstybėms narėms pateikti Komisijai programas, garantuojančias greitą atitinkamų ligų likvidavimą ir tinkamą monitoringą,PRIĖMĖ ŠĮ SPRENDIMĄ:1 straipsnisKad Komisija pagal Sprendimo 90/424/EEB 24 straipsnio 1 dalyje nustatytas priemones patvirtintų programas, kurias jai pateikia valstybės narės, minėtos programos turi atitikti šiuos kriterijus:- likvidavimo programos: I priede nurodytus kriterijus,- monitoringo programos: II priede nurodytus kriterijus.2 straipsnisŠis sprendimas skirtas valstybėms narėms.Priimta Briuselyje, 1990 m. lapkričio 27 d.Tarybos varduPirmininkasV. SaccomandiI PRIEDASLikvidavimo programų kriterijaiLikvidavimo programose turi būti:1) ligos epidemiologinės situacijos apibūdinimas;2) apskaičiuotų programos išlaidų analizė ir programos numatomos naudos įvertinimas;3) galima programos trukmė ir tikslas;4) paskirtoji centrinė institucija, kuriai pavesta prižiūrėti ir koordinuoti padalinių, atsakingų už programos įgyvendinimą, veiklą;5) geografinės ir administracinės teritorijos, kurioje bus įgyvendinama programa, apibūdinimas ir ribų nustatymas;6) sistema, užtikrinanti pranešimų apie visus įtariamus arba patvirtintus ligų protrūkius atitinkamoje teritorijoje;7) kontrolės tvarka ir ypač gyvūnų, galinčių susirgti arba užsikrėsti tam tikra liga, judėjimo taisyklės ir reguliaraus atitinkamų ūkių ar teritorijų patikrinimo tvarka;8) ūkių, kuriems taikoma programa, registravimo sistema;9) gyvūnų kilmės nustatymo priemonės;10) skirtingi statusai, taikomi ūkiams ar teritorijoms; kiekvienam tokiam statusui keliami tikslai, sąlygos, taikomos gyvūnų judėjimui tarp skirtingą statusą turinčių ūkių ar teritorijų, ir pasekmės praradus suteiktą statusą;11) jeigu reikia, analizės, tyrimų ir mėginių ėmimo metodų, taikomų kiekvienos ligos atveju, apibūdinimas;12) priemonės, kurių reikia imtis, jeigu atliekant programos numatytus patikrinimus gaunami teigiami rezultatai. Šios priemonės turi apimti visas būtinas atsargumo priemones, kurios užtikrintų greitą ligos likvidavimą, atsižvelgiant į epidemiologinius duomenis ir konkrečius profilaktikos metodus, pvz.:a) sergančių ar užsikrėtusių gyvūnų arba įtariamų sergant ar užsikrėtus gyvūnų skerdimas:- sunaikinant skerdenas arba jas panaudojant apdorojus kitiems tikslams, o ne žmonių maistui, užtikrinant, kad tokiu būdu apdorota skerdena nekeltų pavojaus visuomenės ir (arba) gyvūnų sveikatai, arba- vėliau panaudojant mėsą, jeigu tai nesukels pavojaus žmonių sveikatai;b) visų produktų, galinčių pernešti ligą, sunaikinimas arba apdorojimas, išvengiant bet kokio užkrėtimo;c) užkrėstų ūkių dezinfekcijos tvarka;d) pasirinktas terapinis ar profilaktinis gydymas;e) ūkių, kurių dalis bandos buvo paskersta, papildymo sveikais gyvūnais tvarka;f) priežiūros zonos, esančios aplink užkrėstą ūkį, nustatymas;13) jeigu būtina, tinkamos ir kiek įmanoma greitesnės kompensacijos ūkininkams už paskerstus gyvūnus, tvarka;14) 4 punkte nurodytos institucijos įsipareigojimas reguliariai ir išsamiai informuoti Komisijos departamentus.II PRIEDASKontrolės programos kriterijaiMonitoringo programose turi būti:1) I priedo 1-9, 12, 13 ir 14 punktuose nurodyti kriterijai;2) monitoringo sistema, pagrįsta serologiniais, mikrobiologiniais, patologiniais ir epidemiologiniais analizės metodais arba bet kokiais kitais tinkančiais tirti ligą metodais;3) nustatymo, kad gyvūnai neserga atitinkama liga, atsižvelgiant į jos epidemiologines charakteristikas, sistema.1 OL L 224, 1990 8 18, p. 19.